Υπάρχουν δύο **Λευκορωσικές Βικιπαίδειες** (Λευκορωσικά: Беларуская Вікіпедыя, Ταρασκιέβιτσα: Беларуская Вікіпэдыя): μια στην ορθογραφία της λευκορωσικής γλώσσας η οποία είναι επίσημη στη σύγχρονη Λευκορωσία (Ναρκαμαούκα*,* με πρόθεμα "be:"), και μία άλλη στην προ της μεταρρύθμισης του 1933 κλασσική ορθογραφία (Ταρασκιέβιτσα, με πρόθεμα "be-tarask:", πρώην "be-x-old:").

Τον Μάρτιο του 2014 οι πιο δημοφιλείς εκδόσεις της Βικιπαίδειας στη Λευκορωσία είναι η Ρωσική Βικιπαίδεια (με 84,0% των προβολών σελίδας), ακολουθούμενη από την Αγγλική Βικιπαίδεια (10,2%).

Ιστορία
-------

Η πρώτη Λευκορωσική Βικιπαίδεια ξεκίνησε στις 12 Αυγούστου 2004. Ένας από τους δημιουργούς της και πρώτος διαχειριστής ήταν ο Ουλαντζιμίρ Ρατκόβσκι (όνομα χρήστη: rydel). Ο Κατκόβσκι (ο οποίος πέθανε το 2007) δημιούργησε από μόνος του πάνω από 1.300 λήμματα στη Λευκορωσική Βικιπαίδεια.

Λήμματα της Λευκορωσίας Βικιπαίδειας ήταν ασυνεπώς γραμμένα και στις δύο παραλλαγές της ορθογραφίας, κάτι που οδηγούσε σε συγκρούσεις μεταξύ των οπαδών των δύο.

Η ανάπτυξη μιας «καθαρής» έκδοσης στην επίσημη ορθογραφία ξεκίνησε στον «Επωαστήρα» του Wikimedia. Ωστόσο, η πρώτη αίτηση για μια νέα Βικιπαίδεια απορρίφθηκε τον δεκέμβριο του 2006 από το Διοικητικό Συμβούλιο και τη Γλωσσική Επιτροπή για τεχνικούς λόγους, αναφέροντας: «Αυτή η συζήτηση δημιουργήθηκε πριν από την υλοποίηση της πολιτικής πρότασης γλώσσας, και είναι ασύμβατη με την πολιτική.» Μια επανασχεδιασμένη πρόταση εγκρίθηκε τον Μάρτιο του 2007.

Μετά την έγκριση, το βράδυ της ίδιας ημέρας, πάνω από 6.000 λήμματα που έχουν γραφτεί στην προ της μεταρρύθμισης ορθογραφία μεταφέρθηκαν από τον τομέα "be.wikipedia.org" στο "be-x-old.wikipedia.org", ενώ οι 3.500 σελίδες από τον Επωαστήρα μεταφέρθηκαν στο "be.wikipedia.org". Ωστόσο, λόγω ενός σφάλματος λογισμικού, η μεταφορά δεν πήγε ομαλά: το πρωί τα λήμματα έμοιαζαν να έχουν εξαφανιστεί, και οι χρήστες δεν μπορούσαν να συνδεθούν. Αυτό οδήγησε σε μια σειρά από αναφορές ότι τα λήμματα στην παλιά λευκορωσική ορθογραφία είχαν διαγραφεί από την Βικιπαίδεια.

Τον Σεπτέμβριο του 2015 το όνομα τομέα της Βικιπαίδειας στη κλασσική ορθογραφία άλλαξε από το be-x-old.wikipedia.org σε be-tarask.wikipedia.org, αντανακλώντας το ανατεθειμένο επίσημο υποστοιχείο γλώσσας που ανατέθηκε από την Αρχή Ανατεθειμένων Αριθμών του Διαδικτύου το 2007.

Συμπεριλαμβανομένου του χρόνου στον «Επωαστήρα», η σημερινή παραλλαγή της λευκορωσικής Βικιπαίδειας έχει υπάρξει από τον Αύγουστο του 2006.

Ποσοστά συμμετοχής
------------------

Αρχικά η επίσημη λευκορωσική Βικιπαίδεια ξεπέρασε την κλασσική, αλλά σε περίπου ένα χρόνο επιβραδύνθηκε και το φθινόπωρο του 2008 η κλασική πέρασε μπροστά. Σήμερα η επίσημη Λευκορωσική Βικιπαίδεια έχει και πάλι ξεπεράσει τη Βικιπαίδεια στη κλασσική ορθογραφία.

Στις 15 Μαρτίου 2008, η επίσημη Λευκορωσική Βικιπαίδεια έφτασε τα 10.000 λήμματα.

Στις 17 Ιουνίου του 2009 η κλασική Λευκορωσική Βικιπαίδεια έφτασε τα 20.000 λήμματα, και βρισκόταν στην 65η θέση ανάμεσα σε άλλες Βικιπαίδειες. Σε αυτό το διάστημα, η επίσημη Λευκορωσική Βικιπαίδεια είχε 16.000 λήμματα και βρισκόταν στην 71η θέση.

Στις 16 Νοεμβρίου 2010 η επίσημη Λευκορωσική Βικιπαίδεια έφθασε τα 25.000 λήμματα, τον Αύγουστο του 2015 έφθασε τα 100.000 λήμματα και σήμερα (Νοέμβριος 2018) έχει 158.700 λήμματα, ενώ η κλασσικής ορθογραφίας έχει 65.200 λήμματα.

Παραπομπές
----------

1. ↑  «The Official Belarusian Wikipedia (be:)» (στα Λευκορωσικά). Be.wikipedia.org. Ανακτήθηκε στις 25 Ιουνίου 2012.
2. ↑  «The Classical Belarusian Wikipedia (be-tarask:)» (στα Λευκορωσικά). Be-tarask.wikipedia.org. Ανακτήθηκε στις 25 Ιουνίου 2012.
3. ↑  «Page Views Per Country». Wikimedia Traffic Analysis Report. Ανακτήθηκε στις 21 Ιουλίου 2014.
4. ↑  "How to Find Wikipedia... Using the Classical Orthography", *Polskie Radio,* August 11, 2007 (Λευκορωσικά)
5. ↑  "To stand for the Belarusian – in Belarusian!" ("Калі адстойваць беларускае, то па-беларуску!") Αρχειοθετήθηκε 2011-07-24 στο Wayback Machine. Σφάλμα στο πρότυπο webarchive: Ελέγξτε την τιμή `|url=`. Empty.
, an interview with the parents of Uladzimir Katkouski by *Radio Liberty*, May 19, 2008 (Λευκορωσικά)
6. ↑  «Belarusian Language Encyclopedia amid of Scandal» Αρχειοθετήθηκε 2020-11-26 στο Wayback Machine. 27 Μαρτίου 2007 (Ρωσικά)
7. ↑  Requests for new languages/Wikipedia Belarusian, Meta (closed Dec. 6, 2006)
8. ↑  Requests for new languages/Wikipedia Belarusian normative", Meta (closed Mar. 26, 2007)]
9. ↑  Move page script history
10. ↑  "Вікіпэдыя і Вікіпедыя: год суіснаваньня пасьля падзелу" ("Wikipedia and Wikipiedia: A Year After the Split"), generation.by April 8, 2008 (Λευκορωσικά)
11. ↑  "Scandal in Belarusian Wikipedia" Αρχειοθετήθηκε 2009-06-03 στο Wayback Machine. Σφάλμα στο πρότυπο webarchive: Ελέγξτε την τιμή `|url=`. Empty.

, Charter'97, March 28, 2007 (Ρωσικά)
12. ↑  "Belarusian Wikipedia Has Been Destroyed", SEOnews, 28 Μαρτίου 2007 (Ρωσικά)
13. ↑  "Belarusian Encyclopedia Crossed the 10,000 Article threshold" Αρχειοθετήθηκε 2010-05-28 στο Wayback Machine. Σφάλμα στο πρότυπο webarchive: Ελέγξτε την τιμή `|url=`. Empty.

 (Ρωσικά)
14. ↑  "20,000th article in the Belarusian Wikipedia in Classical Orthography" Αρχειοθετήθηκε 2009-06-19 στο Wayback Machine. *Nasha Niva Online*, June 17, 2009 (Λευκορωσικά)

Εξωτερικοί σύνδεσμοι
--------------------

* (Λευκορωσικά) Λευκορωσική Βικιπαίδεια στην επίσημη ορθογραφία
* (Λευκορωσικά (ορθογραφία Ταρασκιέβιτσα)) Λευκορωσική Βικιπαίδεια στην ορθογραφία Ταρασκιέβιτσα
* (Λευκορωσικά) Έκδοση για κινητά της Λευκορωσικής Βικιπαίδειας στη επίσημη ορθογραφία (αρχική σελίδα δεν έχει ακόμα ρυθμιστεί)
* (Λευκορωσικά (ορθογραφία Ταρασκιέβιτσα)) Έκδοση για κινητά της Λευκορωσικής Βικιπαίδειας στην ορθογραφία Ταρασκιέβιτσα (δεν υποστηρίζεται πλήρως)
* Στατιστικά στοιχεία για την Λευκορωσική Βικιπαίδεια
* Στατιστικά στοιχεία για την κλασική Λευκορωσική Βικιπαίδεια